Diari Oficial de la Generalitat Valenciana


Sumari del DOGV 7882, del 27-09-2016 (2016/7201)

Notificació de la sentència dictada en el procediment ordinari número 51/2012.
------------------------------------------------------------------------------

### Dades del document

Número de DOGV
:   7882

Data del DOGV
:   27-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7201


Organisme emissor
:   Jutjat de Primera Instància i Instrucció Número 2 d'Alcoi

Tipus de document
:   Edicte

Notificació de la sentència dictada en el procediment ordinari número 51/2012. [2016/7201]  
Procediment ordinari número 000051/5140-RK   
Demandant: Inversiones Setabenses Molla, SL.  
Procurador: José Blasco Pla   
Lletrat: Juan Salvador Almenar.   
Demandat: Cirer Urbis, SL.  
Procurador/a: -   
En aquest procediment judici ordinari, seguit a instàncies d'Inversiones Setabenses Molla, SL, contra Cirer Urbis, SL, s'ha dictat la sentència que, literalment, és com segueix:  
  
«Sentència número 31/2016  
Alcoi, 9 de març de 2016  
Luis Geras Montilla, jutge substitut del Jutjat de Primera Instància i Instrucció número 2 d'Alcoi, he vist les actuacions de judici ordinari número 51/2012, seguit a instàncies d'Inversiones Setabenses Molla, SL, representada pel procurador el senyor Blasco Pla i assistit pel lletrat Juan Salvador Almenar, substituït pel seu company Juan Aznar Izquierdo, contra Cirer Urbis, SL, en situació de rebel·lia processal, sobre resolució contractual i liquidació de comptes.  
Dispositiva  
Estime la demanda formulada pel procurador el senyor Blasco Pla, en nom i representació d'Inversiones Setabenses Molla, SL, contra l'entitat Cirer Urbis, SL, declarada en rebel·lia:  
1. Declare l'extinció del contracte de comptes en participació, celebrat entre les parts, de data 22 de juliol de 2005, per l'incompliment de les obligacions assumides pel partícip gestor, avui entitat demandada.  
  
2. Condemne la part demandada, l'entitat Cirer Urbis, SL, a realitzar la liquidació del contracte de comptes en participació, segons el que estableix el contracte de 22 de juliol de 2005, i es té en compte per a això el lliurament de 70.000 euros per endavant a l'actora, i tot això dins del termini de dos mesos des de la notificació d'aquesta resolució, termini en què haurà de fer saber i acreditar la liquidació efectivament realitzada a la demandant Inversiones Setabenses Molla, SL. L'entitat demandant ha de percebre la quantitat corresponent o assumir les pèrdues corresponents d'acord amb les regles contingudes en l'estipulació cinquena de l'esmentat contracte.  
  
3. Condemne la part demandada a costes.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs d'apel·lació s'ha d'interposar davant del tribunal que haja dictat la resolució que s'impugna, dins del termini de 20 dies comptador des de l'endemà de la notificació d'aquella.  
En la interposició del recurs l'apel·lant ha d'exposar les al·legacions en què base la impugnació, a més d'esmentar la resolució objecte d'apel·lació i els pronunciaments que impugna.  
Informació sobre el dipòsit per a interposar un recurs:  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
  
Cal constituir el dipòsit ingressant la quantitat esmentada al banc Banesto, en el compte corresponent a aquest expedient (JJJJ 4543 AU EEEE AA) indicant en el camp ?Concepte- el codi ?02 civil-apel·lació- i la data de la resolució objecte de recurs amb el format dd/mm/aaaa.  
  
En el cas que es realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), cal indicar, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Així ho dispose, mane i firme.  
Publicació. La sentència anterior ha sigut llegida i publicada pel jutge que la va dictar, de forma legal, i en el dia de la seua data. En done fe.»  
  
I atés que el demandat, Cirer Urbis, SL, es troba en parador desconegut, expedisc aquest edicte a fi que li valga de notificació de forma deguda.  
  
Alcoi, 25 de juliol de 2016.- La lletrada de l'Administració de Justícia: M.ª Nieves Rincón Martín.